98/562/EY: Komission päätös, tehty 29 päivänä syyskuuta 1998, kuparin uusioraaka-aineiden viennin tilastovalvonnasta yhteisössä (tiedoksiannettu numerolla K(1998) 2739) (ETA:n kannalta merkityksellinen teksti)



Virallinen lehti nro L 271 , 08/10/1998 s. 0034 - 0038



KOMISSION PÄÄTÖS, tehty 29 päivänä syyskuuta 1998, kuparin uusioraaka-aineiden viennin tilastovalvonnasta yhteisössä (tiedoksiannettu numerolla K(1998) 2739) (ETA:n kannalta merkityksellinen teksti) (98/562/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen vientimenettelyn käyttöönotosta 20 päivänä joulukuuta 1969 annetun neuvoston asetuksen (ETY) N:o 2603/69 (1), sellaisena kuin se on viimeksi muutettuna asetuksella (ETY) N:o 3918/91 (2), ja erityisesti sen 5 artiklan, on kuullut asetuksen (ETY) N:o 2603/69 4 artiklalla perustettua komiteaa, sekä katsoo, että (1) yhteisön puhdistajilla ja jalostajilla on jonkin aikaa ollut vaikeuksia kaikenlajisten kuparimateriaalien hankinnassa; erityisesti kupariromun markkinat ovat niukat, mistä syystä hankintamarkkinoilla on runsaasti kilpailua ja ne ovt joustamattomat; yhteisön tuotannonalan liikkumavara suhteessa siihen tuottoon, jonka se voi odottaa saavansa metalliromusta puhdistamastaan kuparista, on vähenemässä merkittävästi, (2) kupariromun vientiin tarvittiin vuoteen 1990 saakka jäsenvaltioiden toimivaltaisten viranomaisten ennakolta myöntämä vientilupa; tämän jälkeen ei käytössä ole ollut vastaavaa järjestelmää, (3) yhteisön tuotannonalan vaikeudet kuparin uusioraaka-aineiden hankinnassa alkoivat lisääntyä mainitun kauppapoliittisen toimenpiteen kumoamisen jälkeen, (4) yhteisön tuotannonala väittää, että nämä vaikeudet johtuvat etenkin kiinalaisten, intialaisten ja eteläkorealaisten ostajien yhteisössä ja maailmanmarkkinoilla tekemistä ylihintaisista ostoista, joihin kyseisten maiden eriytetty tariffirakenne antaa mahdollisuuden; yhteisön tuotannonala on toimittanut komissiolle tietoja osoittaakseen, että näitä käytäntöjä esiintyy, (5) vaihtoehtoiset hankintalähteet, erityisesti Itä-Euroopassa, ovat todennäköisesti lyhytaikaisia, koska paikallisen teolllisuuden kysyntä kasvaa ja kansalliset viranomaiset lisäävät valvontaa ja vientirajoituksia, (6) komissio vastaanotettuaan yhteisön tuotannonalan toimittamat tiedot pani vireille tutkimuksen kupariromun hankintamarkkinoiden toimintaolosuhteista kansainvälisillä markkinoilla ja yhteisön markkinoilla Euroopan yhteisöjen virallisessa lehdessä julkaistulla ilmoituksella (3); tämä tutkimus on osoittanut, että Intiassa, Etelä-Koreassa ja Kiinan kansantasavallassa käytössä oleva tariffierottelu kuparin uusioraaka-aineiden ja puhdistetun kuparin välillä näyttää antavan kyseisten maiden tuottajille muita paremman kilpailuaseman ja aiheuttavan häiriöitä kupariromun hankintamarkkinoilla, (7) asianomaiset maat eivät kuitenkaan näytä rikkovan monenvälisin tai kahdenvälisin sopimuksin vahvistettuja kansainvälisen kaupan sääntöjä; Kiinan kansantasavallan tariffirakenne on parhaillaan neuvottelujen kohteena sen tulevan Maailman kauppajärjestöön liittymisen takia, (8) kahdenväliset neuvottelut Intian ja Etelä-Korean viranomaisten kanssa on aloitettu tai aloitetaan mahdollisimman pian molempia osapuolia tyydyttävän ratkaisun löytämiseksi tähän ongelmaan, (9) samanaikaisesti mainittujen neuvottelujen kanssa on suotavaa seurata tarkoin kyseessä olevien tuotteiden viennin kehitystä; olisi otettava käyttöön jälkivalvontajärjestelmä, jonka avulla kerättyjä aiempaa tarkempia vientitietoja voitaisiin käyttää arvioitaessa edellä mainittujen tariffikäytäntöjen ja yhteisön tuotannonalaan kohdistuneiden haitallisten vaikutusten mahdollista syy-yhteyttä; tällaisen järjestelmän tavoitteena olisi toisaalta antaa komissiolle kyseisistä markkinoista perusteelliset tiedot mahdollisimman lyhyessä ajassa, ja toisaalta lähettää kolmansien maiden viranomaisille ja yhteisön tuotannonalalle viesti, jonka mukaan yhteisö pitää asiaa merkittävänä, ja (10) kahden vuoden aika vaikuttaa tarkoituksenmukaiselta kattavan ja luotettavan kuvan saamiseksi markkinoiden kehityksestä; suunniteltu järjestelmä olisi yksinkertaista ottaa käyttöön ja hallinnoida, se ei aiheuttaisi yhteisön viejille lisärasitteita tai vaatisi antamaan lisätietoja, joita niiltä ei nykyisin edellytetä, ON TEHNYT TÄMÄN PÄÄTÖKSEN: 1 artikla Liitteessä I lueteltujen kuparin uusioraaka-aineiden vienti kaikkiin maihin asetetaan tilastovalvonnan alaiseksi. 2 artikla Jäsenvaltioiden on toimitettava komissiolle liitteessä II luetellut tiedot joka kalenterikuukausi viimeistään kuuden viikon kuluttua asianomaisen kuukauden päättymisestä. Komissio toimittaa neljännesvuosittain jäsenvaltioille saamansa tiedot. 3 artikla Tätä päätöstä sovelletaan 1 päivästä lokakuuta 1998 kaksi vuotta. 4 artikla Tämä päätös on osoitettu kaikille jäsenvaltioille. Tehty Brysselissä 29 päivänä syyskuuta 1998. Komission puolesta Leon BRITTAN Varapuheenjohtaja (1) EYVL L 324, 27.12.1969, s. 25 (2) EYVL L 372, 31.12.1991, s. 31 (3) EYVL C 148, 22.5.1996, s. 4 LIITE I TILASTOVALVONTAAN ASETETUT TUOTTEET (1) Kuparijätteet ja -romu (CN-koodi 7404 00) Jätteet ja romu puhdistettua kuparia (CN-koodi 7404 00 10) Kirkas kuparilanka N:o 1 (Barley): kirkas, päällystämätön, seostamaton kuparilanka n:o 1 läpimitta vähintään 1,3 mm. Kuparilanka N:o 1 (Berry): puhdas, tinaamaton, päällystämätön, seostamaton kuparilanka ja -kaapeli, läpimitta vähintään 1,3 mm, ei kuitenkaan poltettu, hauras lanka. Kuparilanka N:o 2 (Birch): erilaiset seostamattomat kuparilangat, joiden nimellinen kuparipitoisuus on 96 % (vähimmäiskuparipitoisuus 94 %). Kuparilangan N:o 2 noduulit (Cobra): seostamattoman kuparilangan n:o 2 noduulit, paloiteltuina tai silputtuina, kuparipitoisuus vähintään 97 %. Kupari N:o 2 (Cliff): sekalainen seostamaton kupariromu, jonka nimellinen kuparipitoisuus on 96 % (vähimmäiskuparipitoisuus 94 %). Kevytkupari (Dream): sekalainen seostamaton kupariromu, jonka nimellinen kuparipitoisuus on elektrolyyttisen määrityksen perusteella 92 % (vähimmäiskuparipitoisuus 88 %), kuparilevyt, korut, syöksytorvet, lämmitys- ja muut kattilat ja muu vastaava romu. Kuparia sisältävä romu (Drove): erilainen kuparia sisältävä skimmausjäte, hiomajäte, tuhka, rautapitoinen messinki, kuona- ja jäteaineet. Eivät kuitenkaan eristetyt johtimet. Jätteet ja romu kupari-sinkkiseosta (messinkiä) (CN-koodi 7404 00 91) Uusien messinkivalutankojen päät (Noble): uusien puhtaiden sorvimessinki- tai taontatankojen päät. Messinkivalutankojen sorvauslastut (Night): pelkästään tankojen sorvauslastut. Messinkivaluromu (Honey): messinkivalut, valssimessinki, tankomessinki, putket ja sekalaiset messinkivalutuotteet, mukaan lukien messinkilevyt. Sekalaiset auton jäähdyttimet, joissa ei ole pehmeäjuotoksia (Ocean): sekalaiset auton jäähdyttimet, eivät kuitenkaan alumiiniset, ja rautaripajäähdyttimet. Uusien messinkilevyjen leikkeet (Label): uusien lyijyttömien messinkivalulevyjen leikkeet. Messinkiset ammuksen kuoret ilman sytyttimiä (Lace): puhtaat tyhjät messinkihylsyt (70/30), joissa ei ole sytyttimiä ja muita ylimääräisiä aineksia. Puhtaat tyhjät käsiaseiden ja kiväärien messinkihylsyt (Lake): puhtaat tyhjät messinkihylsyt (70/30), joissa ei ole luoteja, rautaa ja muita ylimääräisiä aineksia. Jätteet ja romu muuta kupariseosta (CN-koodi 7404 00 99) Lejeerinki tai punametalli (Ebony): punametalliromu, venttiilit, laakerit ja muut koneiden osat, mukaan lukien sekalaiset kuparista, tinasta, sinkistä ja/tai lyijystä valmistetut valutavarat. Punametallia olevat sorvinlastut (Enerv): punametalliaineksen sorvaamisesta syntyneet lastut. Uudet nikkelikuparileikkeet ja -kappaleet (Dandy): uudet, puhtaat, lajitellut nikkelikuparia olevat putket, levyt tai muut muokatut jähmeät kappaleet. Nikkelikuparikappaleet (Daunt): vanhat ja/tai uudet lajitellut nikkelikuparia olevat putket, levyt tai muut muokatut jähmeät kappaleet. Nikkelikuparia olevat juotetut kappaleet (Delta): lajitellut pehmeä- tai kovajuotetut nikkelikuparikappaleet. Nikkelikuparia olevat sorvaus- ja porauslastut (Decoy): puhtaat, lajitellut nikkelikuparia olevat sorvaus- tai porauslastut. Rautapitoinen kuparijäte ja -romu (luokitellaan CN-koodiin 7204 29 00) Elektroniikka- ja/tai puhelinjäte ja -romu, jossa on kuparia (luokitellaan CN-koodeihin 7112 10 00/7112 20 00/7112 90 00) Kuparin tuhka ja jätteet (CN-koodi 2620 30 00) (1) Komissiolle toimitettavien tietojen on oltava CN-koodien tasolla. Viedyistä tavaroista voidaan mahdollisuuksien mukaan antaa tarkempi kuvaus, joka perustuu jäljempänä lueteltuihin nimityksiin/määritelmiin (näitä käytetään alalla yleisesti ja ne sisältyvät Institute of Scrap Recycling Industries-järjestön vuonna 1994 julkaisemiin ohjeisiin "Guidelines for non-ferrous scrap - Scrap specifications"). LIITE II KUPARIN UUSIORAAKA-AINEIDEN VIENTIÄ KOSKEVA LOMAKE >KAAVION ALKU> Tiedot toimitetaan seuraavaan osoitteeseen: Euroopan komissio Pääosasto I (Ulkosuhteet: talouspolitiikka, suhteet Pohjois-Amerikkaan, Kaukoitään, Australiaan ja Uuteen-Seelantiin) Paolo Garzotti, PO I/E.3 DM24, 05/104 Rue de la Loi/Wetstraat 200 B-1049 Bruxelles/Brussel Faksi: (32-2) 295 73 31 Sähköposti: Paolo.Garzotti@dg1.cec.be Vienti kuussa 199 . .A. Kokonaisvienti: tonniaB. Josta: (ilmoitetaan CN-koodi, tonnimäärä, arvo, määrämaa ja alkuperämaa liiketoimittain) Viejä Määrä- maa Alkuperämaa Kuvaus CN-koodi Arvo (ecua) Määrä (tonnia) Nämä tiedot toimitetaan suoraan yksikölle I/E.3, mieluiten atk-muodossa. Ne viranomaiset, jotka eivät pysty toimittamaan tietoja atk-muodossa, voivat käyttää tämän mallilomakkeen mukaista rakennetta. C. Muut asiaan liittyvät tiedot >KAAVION LOOPU>